разглеждания период, като се е увеличила от 1 % на 3 %. Това е свързано с намаляването на производствените разходи на включените в извадката дружества (- 9 %). Тази средна стойност обаче отразява големи различия между включените в извадката производители от Съюза, като някои дружества не реализират никаква печалба.
 (113)
 Нетният паричен поток представлява способността на производителите от Съюза да самофинансират дейностите си. Тенденцията при нетния паричен поток е била положителна към края на разглеждания период (през 2019 г. и първата половина на 2020 г.), но през 2018 г. се наблюдава рязък спад на паричния поток. Спадът през 2018 г. е повлиян главно от специфичното положение на само едно от включените в извадката дружества, което има специален бизнес модел. При другите две включени в извадката дружества тенденцията е била по-скоро стабилна.
 (114)
 При инвестициите във включените в извадката дружества през разглеждания период не се очертава ясно изразена тенденция. Инвестициите, извършвани от едно или друго от включените в извадката дружества или липсата на такива могат да доведат до повишаване и намаляване на равнището на инвестициите през отделните години. Инвестициите са представлявали около 1—2 % от оборота по време на разглеждания период, като това равнище е ограничено.
 (115)
 Възвръщаемостта на инвестициите представлява печалбата, изразена като процент от нетната балансова стойност на инвестициите. Тя е показала положителна промяна през разглеждания период и е останала висока през РПРП. Тази висока възвръщаемост на инвестициите обаче е свързана главно с ниската нетна балансова стойност на инвестициите, а не с наличието на висока печалба.
 4.6. Заключение относно вредата
 (116)
 По време на разглеждания период, в контекста на почти несъществуващ внос от САЩ, обемите на вноса от трети държави са се увеличили значително (с 145 %), но равнището на цените му също се е увеличило (с 11 %). В същото време цените на промишлеността на Съюза са намалели (с 8 %) успоредно с намаляването на производствените разходи (с 9 %). Съответно разликата в цените между износителите от трети държави и включените в извадката производители от Съюза е намаляла, като по този начин се е повишила конкурентоспособността на промишлеността на Съюза.
 (117)
 Като цяло показателите за вредата показват наличието на положителна тенденция по време на разглеждания период, по-специално по отношение на производството (+ 11 %), производствения капацитет (+ 9 %) и продажбите (+ 7 %), и сочат, че промишлеността на Съюза за производство на биодизел бавно се възстановява от предишната вреда. Анализът на показателите за вредата показва, че промишлеността на Съюза понастоящем не понася съществена вреда. Някои показатели обаче, по-специално ниската рентабилност (≤ 3 %), указват, че въпреки това тя все още е в нестабилно икономическо положение.
 (118)
 С оглед на изложеното по-горе Комисията стигна до заключението, че промишлеността на Съюза не е понесла съществена вреда по смисъла на член 3, параграф 5 от основния регламент по време на разследвания период в рамките на прегледа.
 5. ВЕРОЯТНОСТ ЗА ПОВТОРНО ВЪЗНИКВАНЕ НА ВРЕДА
 (119)
 В съответствие с член 11, параграф 2 от основния регламент Комисията направи оценка дали има вероятност за повторно възникване на вредата, причинявана от дъмпинговия внос от